turjo4nis/wikipedia-bn-dump-20250701 huggingface dataset:
আলেকসান্দ্র দুগিন

আলেকসান্দর গেলিয়েভিচ দুগিন (আলেক্সান্ডার দুগিন) (; জন্ম:৭ জানুয়ারি ১৯৬২) রাশিয়ার সবচেয়ে প্রভাবশালী দার্শনিক, রাজনৈতিক বিশ্লেষক ও কৌশলী। তিনি তার তথাকথিত ‘উগ্রবাদি’ চিন্তাধারার জন্য পশ্চিমা মিডিয়ায় অধিক পরিচিত। সিরিয়ান গৃহযুদ্ধে রাশিয়ার সরাসরি প্রবেশ, রাশিয়া-ইউক্রেনের মধ্যে ২০১৪ সালে সংগঠিত দোনবাস যুদ্ধ, মার্কিন যুক্তরাষ্ট্রের ২০১৬ সালের রাষ্ট্রপতি নির্বাচনে রাশিয়ার প্রভাব, পশ্চিমা বিশ্বজুড়ে নব্য ডানপন্থী ও অন্যান্য মূল ধারার রাজনৈতিক আদর্শ বিরোধী লোকরঞ্জনবাদি মতাদর্শের প্রসার ঘটানো সহ বর্তমান বিশ্বরাজনীতির বহু আলোচিত ঘটনায় যার প্রত্যক্ষ ও পরোক্ষ মদদ রয়েছে। ক্রেমলিন ও রাশিয়ান মিলিটারির সাথে তার নিবিড় সম্পর্ক। সেজন্য তাকে পুতিনের ডানহাত ও পুতিনের রাসপুতিন বলা হয়ে থাকে। এভাবে পুতিন-দুগিন রাজনৈতিক জুটি কে সর্বশেষ রাশিয়ান সম্রাট জার ২য় নিকোলাস রোমানভ ও রাসপুতিনের রাজা-উপদেষ্টা জুটির সাথে তুলনা করা হয়ে থাকে।

তিনি বিশ্বায়নের ঘোরবিরোধী এবং বহুপাক্ষিকতাকে বৈশ্বিক স্থিতিশীলতার মূলমন্ত্র হিসাবে মনে করেন। তার প্রবর্তিত ধারণাসমূহের মধ্যে অন্যতম হল নব্য-ইউরেশীয়বাদ, চতুর্থ রাজনৈতিক তত্ত্ব, ভূমি সভ্যতা ও সমুদ্র সভ্যতা পার্থক্য। তার চিন্তাভাবনায় বিংশ শতাব্দীর জার্মান দার্শনিক ফ্রিডরিখ নিৎশে, কার্ল শ্মিট, মার্টিন হাইডেগার, ইতালীয় ফ্যাসিবাদী দার্শনিক জুলিয়াস ইভোলা, ফ্রেঞ্চ ধর্মতত্ত্ববিদ ও সুফি মুসলিম দার্শনিক রেনে গুয়েনন, সোভিয়েত নেতা জোসেফ স্ট্যালিন ও হালের ফ্রেঞ্চ দার্শনিক অ্যালেন ডি বেনোয়াদের গভীর প্রভাব লক্ষ্য করা যায়। রাজনৈতিক জীবনে তিনি জাতীয় বলশেভিক দল (যার মূল আদর্শ নাৎসিবাদ ও কমিউনিজম উভয়ের মৌলবাদী দিকগুলোর সংমিশ্রণ) ও ইউরেশিয়া দল প্রতিষ্ঠা করেন। এখন পর্যন্ত তার ৩০টির অধিক বই প্রকাশিত হয়েছে। যার মধ্যে Fourth Political Theory ও Foundations of Geopolitics অন্যতম যা বর্তমানে রাশিয়ান মিলিটারীর প্রধান আদর্শগত পাঠ্যবই।

তথ্যসূত্র 

১৯৬২-এ জন্ম
জীবিত ব্যক্তি
রুশ জাতীয়তাবাদী
রুশ ফ্যাসিবাদী
মস্কোর ব্যক্তি
বিরুদ্ধ-মার্কিনবাদ
মস্কোর লেখক
রুশ দার্শনিক
২১শ শতাব্দীর রুশ সাংবাদিক
জাতীয় বলশেভিক পার্টির রাজনীতিবিদ
প্রতাপনগর ইউনিয়ন

প্রতাপনগর ইউনিয়ন বাংলাদেশের সাতক্ষীরা জেলার  আশাশুনি উপজেলার অন্তর্গত একটি ইউনিয়ন।

প্রতাপনগর ইউনিয়ন আশাশুনি উপজেলা থেকে ২০ কিলোমিটার সর্ব দক্ষিণে অবস্থিত। এই ইউনিয়নের পশ্চিম ও দক্ষিণে বাংলাদেশের বৃহত্তম উপজেলা শ্যামনগর উপজেলা অবস্থিত। দক্ষিণ পূর্বে এবং পূর্ব দিকে খুলনার কয়রা উপজেলা অবস্থিত।
চারিদিকে নদী বিধৌত এই ইউনিয়নের দক্ষিণে শ্যামনগর উপজেলার পদ্মপুকুর ইউনিয়ন এবং উত্তরে আশাশুনি উপজেলার আনুলিয়া ল শ্রীউলা ইউনিয়ন অবস্থিত।

অবস্থান ও আয়তন
এই ইউনিয়নের আয়তন ৮৩৭২ একর,  শিক্ষার হার ৩৫.১৭%। ১০নং প্রতাপনগর ইউনিয়নের উত্তরে আনুলিয়া ইউনিয়ন, দক্ষিণে খোলপেটুয়া,  পূর্বে কপোতাক্ষ নদ এবং পশ্চিমে শ্রিউলা ইউনিয়ন অবস্থিত। এই ইউনিয়নে গ্রামেরসংখ্যা ১৭ টি এবং জনসংখ্যা ৩২,৬২৩ জন।

শিক্ষাপ্রতিষ্ঠান 
 উচ্চ মাধ্যমিক বিদ্যালয়ঃ
 এ,পি,এস ডিগ্রি কলেজ

মাধ্যমিক বিদ্যালয়  
 আদর্শ মাধ্যমিক বিদ্যালয় দীঘলার আইট  
 কল্যাণপুর এম,এইচ,মাধ্যমিক বিদ্যালয়।

 মাদ্রাসা
 প্রতাপনগর এ,বি,এস সিনিয়র ফাজিল ডিগ্রী মাদ্রাসা।
প্রাথমিক  বিদ্যালয় 
- ৮৫ নং প্রতাপনগর সরকাারি প্রাথমিক বিদ্যালয়

খাল ও নদী
উত্তর ও পশ্চিমে খোলপেটুয়া নদী অবস্থিত।  পূর্বে কপোতাক্ষ নদ এবং দক্ষিণে ও খোলপেটুয়া  নদী অবস্থিত।

তথ্যসূত্র 

আশাশুনি উপজেলার ইউনিয়ন
খুলনা বিভাগের জনবহুল স্থান
সাতক্ষীরা জেলার গ্রাম
খুলনা বিভাগের গ্রাম
হাতিয়া থানা

হাতিয়া থানা বাংলাদেশের নোয়াখালী জেলার অন্তর্গত হাতিয়া উপজেলার একটি থানা।

প্রতিষ্ঠাকাল 
১৭৯৩ সালে হাতিয়া থানা প্রতিষ্ঠিত হয়।

প্রশাসনিক এলাকাসমূহ 
হাতিয়া উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম হাতিয়া থানার আওতাধীন।

পৌরসভা:
 হাতিয়া

ইউনিয়নসমূহ:
 ১নং হরণী
 ২নং চানন্দী
 ৩নং সুখচর
 ৪নং নলচিরা
 ৫নং চর ঈশ্বর (ভাসানচর ব্যতীত)
 ৬নং চর কিং
 ৭নং তমরদ্দি
 ৮নং সোনাদিয়া
 ৯নং বুড়িরচর
 ১০নং জাহাজমারা
 ১১নং নিঝুমদ্বীপ

আরও দেখুন 
 হাতিয়া উপজেলা
 নোয়াখালী জেলা

তথ্যসূত্র

বহিঃসংযোগ 

নোয়াখালী জেলার থানা
হাতিয়া উপজেলা
আনুলিয়া ইউনিয়ন

আনুলিয়া ইউনিয়ন বাংলাদেশের সাতক্ষীরা জেলার আশাশুনি উপজেলার অন্তর্গত একটি ইউনিয়ন।

অবস্থান ও আয়তন 
এই ইউনিয়নের আয়তন ৭০৫৪ একর এবং শিক্ষার হার ৩২.৭৯ %। আশাশুনি উপজেলা সদর থেকে ১৮ কিলোমিটার দক্ষিণ পূর্বে অবস্থান। আশাশুনি উপজেলার অর্থনীতিতে গুরুত্বপূর্ণ ভূমিকা পালন করে এই ইউনিয়ন। এই ইউনিয়নের প্রবেশদ্বার মূলত দুইটি। প্রধানটি হলো ভোলানাথপুর মনিপুর কজমোপলিটন ক্লাব মোড় দিয়ে এবং অপরটি হলো কাকবাসিয়া মোড় দিয়ে। ভোলানাথপুর মনিপুর কজমোপলিটন ক্লাব মোড়টি মনিপুর লঞ্চঘাটে অবস্থিত। মনিপুর খেয়াঘাট দিয়ে খুলনা জেলায় প্রবেশ করা যায়।

শিক্ষাপ্রতিষ্ঠান 
 সরকারি প্রাথমিক বিদ্যালয়
 ৮১ নং নাংলা সরকারি প্রাথমিক বিদ্যালয়
 ৭৬ নং আনুলিয়া সরকারি প্রাথমিক বিদ্যালয়
 ৭৭ নং কাকবাসিয়া সরকারি প্রাথমিক বিদ্যালয়
 ৮০ নং একশরা সরকারি প্রাথমিক বিদ্যালয়
 ৭৯ নং ভোলানাথপুর মনিপুর সরকারি প্রাথমিক বিদ্যালয়
 ৭৮ নং বাগালী সরকারি প্রাথমিক বিদ্যালয়
 ৭৫নং বিছট সরকারি প্রাথমিক বিদ্যালয়।
 ২৯নং ঘাসটিয়া সরকারি প্রাথমিক বিদ্যালয়

 উচ্চমাধ্যমিক বিদ্যালয়
 কাকবাসিয়া বঙ্গবন্ধু মাধ্যমিক বিদ্যালয়
 বিছট নিউ মডেল মাধ্যমিক বিদ্যালয়।
 আনুলিয়া পাইওনিয়ার মাধ্যমিক বালিকা বিদ্যালয়
 ৭১নং রাজাপুর রেজী: বেসরকারি প্রাথমিক বিদ্যালয়

 মাদ্রাসা
 নাংলা ডি. জি. কপোতাক্ষ দাখিল মাদরাসা।
 মদিনাতুল উলুম বহুমুখী ফাজিল (ডিগ্রি) মাদরাসা, চেঁচুয়া।
 আনুলিয়া মহিলা দাখিল মাদ্ররাসা।
 মাধ্যম একসরা দারুল উলুম দাখিল মাদ্ররাসা।
 মনিপুর ভি,বি, দাখিল মাদ্রসা।
 রাজাপুর মহিলা দাখিল মাদ্রাসা।

তথ্যসূত্র 

আশাশুনি উপজেলার ইউনিয়ন
বড়দল ইউনিয়ন

বড়দল ইউনিয়ন বাংলাদেশের সাতক্ষীরা জেলার  আশাশুনি উপজেলার অন্তর্গত একটি অসাম্প্রদায়িক ইউনিয়ন। এই ইউনিয়নের বর্তমান দায়িত্বরত চেয়ারম্যান জগদীশ চন্দ্র সানা।

অবস্থান ও আয়তন
বড়দল ইউনিয়নের আয়তন ৯০০৮ একর এবং  শিক্ষার হার ৪৩.৪৬%। ইউনিয়নের গ্রাম সমূহের নাম –             ১।বামনডাঙ্গা ২।নড়েরাবাদ ৩।চাম্পাখালী ৪।জামালনগর ৫।কেয়ারগাতী ৬।ডুমুরপোতা ৭।খেড়ুয়ারডাঙ্গা ৮।গোয়ালডাঙ্গা ৯।ফকরাবাদ               ১০।বুড়িয়া ১১।জেল পাতুয়া ১২।মাদিয়া ১৩।কদমতলা ১৪।লক্ষীখোলা ১৫।মুরারীকাটী ১৬।হেতাইলবুনিয়া ১৭।বাইনতলা ১৮।বড়দল(উ:)               ১৯।বড়দল বাজার ২০।বড়দল খ্রীষ্টান পাড়া  ২১।বড়দল(ম:) ২২।বড়দল মাঝের ডাঙ্গা ২৩।বড়দল (দ:) ২৪।পাঁচপোতা।

শিক্ষাপ্রতিষ্ঠান 

প্রাথমিক বিদ্যালয়

৫১ নং (মঃ) বড়দল (সরঃ) প্রাথমিক বিদ্যালয়
বড়দল সেন্ট ফ্রান্সিস জেভিয়ার জুনিয়র হাইস্কুল।
৪৮ নং চাম্পাখালি সরকারি প্রাথমিক বিদ্যালয়।
গোয়ালডাঙ্গা সরকারি প্রাথমিক বিদ্যালয়।
জামালনগর সরকারি প্রাথমিক বিদ্যালয়।
ফকরাবাদ সরকারি প্রাথমিক বিদ্যালয়।

উচ্চমাধ্যমিক বিদ্যালয়

 বড়দল আফতাব উদ্দিন কলেজিয়েট স্কুল
 গোয়ালডাঙ্গা ফকিরবাড়ী মাধ্যমিক বিদ্যালয়
 বাইনতলা আর সি মাধ্যমিক বিদ্যালয়

 মাদ্রাসা

বড়দল দারুছ সুন্নাহ আলিম মাদ্রাসা।
 বড়দল সানা বাড়ি মাদ্রাসা 
গোয়ালডাংগা আল-হেরা ছুরমানিয়া হাফিজিয়া মাদ্রাসা 
ফকরাবাদ হাফিজিয়া মাদ্রাসা

খাল ও নদী
 বাইনতলা খাল (পুটিমারির দোহা)
 কপোতাক্ষ নদ

বাজার 
গোয়ালডাঙ্গা বাজার
বড়দল বাজার

ধর্মীয় স্থাপনা 
মসজিদ

বড়দল বাজার জামেমসজিদ
উত্তর বড়দল জামেমসজিদ
গাজী পাড়া জামেমসজিদ
সানা পাড়া জামেমসজিদ 
দক্ষিণ বড়দল জামেমসজিদ 
মোহাম্মদনগর জামেমসজিদ 
বাইতুল মামুর জামে মসজিদ
বামনডাংগা পশ্চিমপাড়া জামে মসজিদ
বামনডাংগা জামে মসজিদ
গোয়ালডাংগা বাজার জামে মসজিদ
গোয়ালডাংগা বাইতুসসালাহ জামে মসজিদ
জামালনগর জামে মসজিদ
কেয়ারগাতী জামে মসজিদ
ফকরাবাদ জামে মসজিদ
উত্তর বাইনতলা জামে মসজিদ
বুড়িয়া জামে মসজিদ
(বি:দ্র: সঠিক বা অফিশিয়াল নাম, এবং আরো মসজিদের নাম সংযোজন আবশ্যক)

মন্দির

বড়দল বাজার মন্দীর 
(বি:দ্র: সঠিক বা অফিশিয়াল নাম, এবং আরো মন্দিরের নাম সংযোজন আবশ্যক)

গীর্জা

বড়দল খৃষ্টান পাড়া গীর্জা (সাধু ফ্রান্সিস গীর্জা)
(বি:দ্র: সঠিক বা অফিশিয়াল নাম, এবং আরো গীর্জার নাম সংযোজন আবশ্যক)

ঐতিহাসিক স্থান

ব্যক্তিত্ব

সামাজিক সংগঠন

সুশীল সমাজ

তথ্যসূত্র 

আশাশুনি উপজেলার ইউনিয়ন
হরণী ইউনিয়ন

হরণী ইউনিয়ন বাংলাদেশের নোয়াখালী জেলার অন্তর্গত একটি সাবেক প্রশাসনিক এলাকা।

অবস্থান 
নোয়াখালী জেলার অন্তর্গত হাতিয়া উপজেলার মূল দ্বীপের উত্তর-পশ্চিমের উপদ্বীপের উত্তরাংশে ছিল হরণী ইউনিয়নের অবস্থান। এ ইউনিয়নের দক্ষিণে ছিল চর কিং ইউনিয়ন; পূর্বে হাতিয়া চ্যানেল ও সুখচর ইউনিয়ন; উত্তরে মেঘনা নদী, চানন্দী ইউনিয়ন (বর্তমানে বিলুপ্ত) ও লক্ষ্মীপুর জেলার রামগতি উপজেলার চর গাজী ইউনিয়ন এবং পশ্চিমে হাতিয়া চ্যানেল ও ভোলা জেলার তজুমদ্দিন উপজেলার সোনাপুর ইউনিয়ন।

ইতিহাস 
হরণী ইউনিয়ন ছিল হাতিয়া উপজেলার আওতাধীন ১নং ইউনিয়ন পরিষদ, মেঘনা নদীর ভাঙ্গনের ফলে এটি বর্তমানে বিলুপ্ত।

আরও দেখুন 
 হাতিয়া উপজেলা।

তথ্যসূত্র

বহিঃসংযোগ 

হাতিয়া উপজেলার বিলুপ্ত ইউনিয়ন
বাংলাদেশের বিলুপ্ত ইউনিয়ন
চানন্দী ইউনিয়ন

চানন্দী ইউনিয়ন বাংলাদেশের নোয়াখালী জেলার অন্তর্গত একটি প্রশাসনিক এলাকা।

অবস্থান 
নোয়াখালী জেলার অন্তর্গত হাতিয়া উপজেলার মূল দ্বীপের উত্তরে নোয়াখালী জেলার মূল ভূ-খণ্ডের সর্ব-দক্ষিণে ছিল চানন্দী ইউনিয়নের অবস্থান। এ ইউনিয়নের দক্ষিণে ছিল মেঘনা নদী, হরণী ইউনিয়ন (বর্তমানে বিলুপ্ত) ও সুখচর ইউনিয়ন; পূর্বে সুবর্ণচর উপজেলার মোহাম্মদপুর ইউনিয়ন (মোহাম্মদপুর ইউনিয়ন চানন্দী ইউনিয়নেরই অংশ ছিল, চানন্দী ইউনিয়নের মূল অংশ মেঘনা নদীতে বিলীন হয়ে যাওয়ায় এটিকে সুবর্ণচর উপজেলার অধীনে নতুন ইউনিয়নের স্বীকৃতি দেওয়া হয়); উত্তরে সুবর্ণচর উপজেলার চর বাটা ইউনিয়ন, চর জুবলী ইউনিয়ন ও চর ওয়াপদা ইউনিয়ন এবং লক্ষ্মীপুর জেলার রামগতি উপজেলার চর গাজী ইউনিয়ন।

ইতিহাস 
চানন্দী ইউনিয়ন ছিল হাতিয়া উপজেলার আওতাধীন ২নং ইউনিয়ন পরিষদ, মেঘনা নদীর ভাঙ্গনের ফলে বর্তমানে এটির কিছু অংশ বিলুপ্ত হয়ে গেছে।

আরও দেখুন 
 হাতিয়া উপজেলা।

তথ্যসূত্র

বহিঃসংযোগ 

হাতিয়া উপজেলার বিলুপ্ত ইউনিয়ন
বাংলাদেশের বিলুপ্ত ইউনিয়ন
সরকারি সুন্দরবন আদর্শ কলেজ

সরকারি সুন্দরবন আদর্শ কলেজ বাংলাদেশের খুলনা জেলায় অবস্থিত একটি শিক্ষাপ্রতিষ্ঠান যা ১৯৬৯ সালে ০১ জুলাই প্রতিষ্ঠিত হয়। কলেজটিতে বর্তমানে যশোর শিক্ষা বোর্ড ও জাতীয় বিশ্ববিদ্যালয়ের অধীনে উচ্চ মাধ্যমিক, স্নাতক ও স্নাতকোত্তর পর্যায়ে শিক্ষা প্রদান করা হয়।

ইতিহাস
খুলনা মহানগরীর আহসান আহমেদ সড়কের সিটি আইন কলেজ ক্যাম্পাসে ১৯৬৯ সালে সুন্দরবন আদর্শ মহাবিদ্যালয় নামে এই শিক্ষাপ্রতিষ্ঠানটি স্থাপিত হয়। কলেজটির প্রতিষ্ঠাকালীন প্রধান ছিলেন বাবু প্রমথ নাথ বিশ্বাস। ১৯৮১ সালে খানজাহান আলী সড়ক সংলগ্ন নিজস্ব জমিতে এর ক্যাম্পাস স্থানান্তরিত হয়। বর্তমানে এর ক্যাম্পাসের আয়তন ০.৭০ একর। ১৯৯১ সালের ২৫ নভেম্বর কলেজটিকে জাতীয়করণের ঘোষণা করা হয় এবং ১৯ আগস্ট ১৯৯৩ সালে জাতীয়করণ করা হয়।

ভবন ও শিক্ষা কার্যক্রম 
প্রশাসনিক ও একাডেমিক কার্যক্রম পরিচালনার জন্য চারতলা ও তিন তলা বিশিষ্ট দু’টি একাডেমিক ভবন এবং তিন তলা বিশিষ্ট একটি প্রশাসনিক ভবন রয়েছে। একাদশ শ্রেণী থেকে স্নাতক পাশ সকল শ্রেণীতে কলা, ব্যবসায় শিক্ষা ও বিজ্ঞান কোর্স চালু রয়েছে।

তথ্যসূত্র

বহি:সংযোগ 

খুলনার বিশ্ববিদ্যালয় ও কলেজ
১৯৬৯-এ প্রতিষ্ঠিত শিক্ষাপ্রতিষ্ঠান
১৯৬৯-এ পূর্ব পাকিস্তানে প্রতিষ্ঠিত
বাংলাদেশের সরকারি মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়

খুলনা বিভাগের শিক্ষাপ্রতিষ্ঠান
ইতেওয়ান

ইতেওয়ান হচ্ছে (Korean: 이태원, IPA [itʰɛwʌn]) দক্ষিণ কোরিয়ার রাজধানী সিউল শহরের ইতেওয়ান-দোং, ইয়ংসান-গু সংলগ্ন এলাকা। প্রায় ২২ হাজার মানুষের জনবসতি এই অঞ্চলে। মার্কিন সামরিক বাহিনীর সদস্য, অভিবাসী, সউল শহরের বাসিন্দাসহ বিদেশি পর্যটকদের মাঝে জনপ্রিয় সিউল শহরের এই অঞ্চল।

নামকরণ 
ইতেওয়ান নামটি এসেছে চোসান আমলের সরকারি কর্মক্ষেত্র থেকে। বর্তমানেও এলাকাটি ইতেওয়ান নামকরণের পেছনে রয়েছে চীনা অক্ষর  梨 যার অর্থ "নাশপাতি"। অতীতে এই অঞ্চলে বিপুল পরিমাণ নাশপাতির ফলন হতো বলেই এরকম নামকরণ। প্রাচীন দলিল দস্তাবেজ অনুসারে এই অঞ্চলকে হাঞ্জা লিখনীশৈলী  李泰院, এবং 異胎院 দ্বারাও লিখা হতো।

ভূগোল 
ইয়োংসান-গু-এর মধ্যবর্তী অঞ্চলে অবস্থিত ইতেওয়ানের প্রায় ০.৫৭ বর্গ কিলোমিটার আয়তন জুড়ে প্রায় ৮ হাজার মানুষের বসবাস। ইতেওয়ানের উত্তর দিকে প্রবাহিত দক্ষিণ কোরিয়ার সবচেয়ে বড় নদী হান-গাং।

স্থানীয় দর্শনীয় স্থান 
ইতেওয়ান রকমারি খাবারের দোকান ও রেস্তোরার জন্য বিখ্যাত। সমগ্র কোরিয়াতে সহজলভ্য নয় এরকম খাবারের সমাহার ঘটেছে এখানকার রেস্তোঁরারগুলোতে। ইতেওয়ানে ভারত, পাকিস্তান, তুরস্ক, দক্ষিণ-পশ্চিম এশিয়া, ব্রিটিশ, জার্মানি, পর্তুগাল, মেক্সিকো, ইতালি এবং ফ্রান্সের খাবারের জন্য বিশেষায়িত রেস্তোঁরা রয়েছে। পশ্চিমা দেশের চায়না টাউনের আদলে এখানে গড়ে উঠেছে পশ্চিমা টাউন বা ওয়েস্টার্ন টাউন। 

ইনসাদোং-এর সিউল টাওয়ার এবং ইতেওয়ান একসাথে হয়ে উঠেছে সিউল শহরে পর্যটকদের প্রধান আকর্ষণ। এই পর্যটকদের কেন্দ্র করে হ্যামিল্টন হোটেল, গ্রান্ড হায়াটের মতো স্থানীয় ল্যান্ডমার্ক হোটেল এবং কয়েক ডজনের বেশি দোকান গড়ে উঠেছে। দক্ষিণ কোরিয়ার সর্ববৃহত মসজিদ, সউল সেন্ট্রাল মসজিদ ইতেওয়ানে অবস্থিত। 

স্থানীয় ব্যবসা ছাড়াও মার্কিন যুক্তরাষ্ট্র, অস্ট্রেলিয়াসহ বিভিন্ন দেশের ব্যবসায়ী এখানে নিজস্ব ব্যবসা গড়ে তুলেছে। অনেক বিদেশির পাশাপাশি কোরিয়ার ধনী ব্যবসায়ীদের আবাসস্থল ইতেওয়ান। স্যামসাং গ্রুপের চেয়ারম্যান ই-কুন হি এর মাঝে অন্যতম।

উৎসব 

 গ্লোবাল ভিলেজ ফেস্টিভ্যাল
 হ্যালোউইন উতসব

জনপ্রিয় সংস্কৃতিতে 
কোরীয় গায়ক ও সঙ্গীত রচয়িতা জেওয়াইপি (পার্ক জিন-ইয়ং) এবং ইয়ু সে-ইয়ুনের হিপহপ দ্বৈত "ইতেওয়ান ফ্রিডম" ২০১১ সালের এপ্রিল মাসে প্রকাশিত হয়। গানটিতে একজন কোরীয়ের দৃষ্টিতে ইতেওয়ানের বিদেশিদের আচরণ এবং কোরিয়ান সংস্কৃতির সাথে এর ভিন্নতা ফুটে ওঠেছে। এই গানটি ততকালীন সময়ে জনপ্রিয়তা অর্জন করে এবং ২০১৩ সালে গানটির এক ব্যাঙ্গাত্মক সংস্করণ প্রকাশ হয়। উভয় সংগীতেরই ভিডিও চিত্রের চিত্রায়ন ইতেওয়ানের বিভিন্ন স্থানে করা হয়েছে।

১১ সেপ্টেম্বরের হামলা পরবর্তী পরিবর্তন 
বাণিজ্যিক এলাকা ইতেওয়ান কোরিয়ায় অবস্থিত মার্কিন যুক্তরাষ্ট্রের সামরিক বাহিনীর ইয়োংসান গ্যারিসনের নিকটবর্তী। ২০১১ সাল পর্যন্ত এই অঞ্চল মদের দোকান ও দেহব্যবসার জন্য পরিচিত ছিল। ৯/১১ পরবর্তী সময়ে এই অঞ্চলের নিরাপত্তা ব্যবস্থা বাড়ানো হয় এবং সকল সামরিক বাহিনীর সদস্যদের জন্য নির্মিত এই এলাকার পাণীয়ের দোকানগুলোতে তালা ঝুলানো হয় এবং মার্কিন সামরিক বাহিনীর সদস্যদের ইতেওয়ানে যাতায়াতে নিষেধাজ্ঞা আরোপ করা হয়। ফলস্বরূপ, ইতেওয়ানের পাণীয়ের ব্যবসায় আমূল পরিবর্তন আসে। মদের দোকানের পরিবর্তে প্রচুর ক্যাফে, আধুনিক বার ব্যবসা শুরু হয়। যা সাধারণ কোরীয় ও অভিবাসীদের মনোযোগ কাড়তে সক্ষম হয়। বর্তমানে ইতেওয়ানের জনপ্রিয়তা ধরে রেখেছে ভিন্ন সংস্কৃতির মহামিলনস্থল গাংনাম এবং ইতেওয়ান গ্লোবাল ভিলেজ ফেস্টিভ্যাল।

টীকা 

দক্ষিণ কোরিয়ার শহর
দক্ষিণ কোরিয়ার দর্শনীয় স্থান
দক্ষিণ কোরিয়া
সুখচর ইউনিয়ন

সুখচর বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।

আয়তন

জনসংখ্যা

অবস্থান ও সীমানা 
হাতিয়া উপজেলার সর্ব-উত্তরে সুখচর ইউনিয়নের অবস্থান। এ ইউনিয়নের পশ্চিমে হাতিয়া চ্যানেল ও চর কিং ইউনিয়ন; দক্ষিণে হাতিয়া পৌরসভা; পূর্বে নলচিরা ইউনিয়ন এবং উত্তরে মেঘনা নদী, সুবর্ণচর উপজেলার চর জুবলী ইউনিয়ন ও চর ওয়াপদা ইউনিয়ন অবস্থিত।

প্রশাসনিক কাঠামো 
সুখচর ইউনিয়ন হাতিয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ।

শিক্ষা ব্যবস্থা

শিক্ষা প্রতিষ্ঠান

যোগাযোগ ব্যবস্থা

খাল ও নদী

হাট-বাজার

দর্শনীয় স্থান

উল্লেখযোগ্য ব্যক্তি

জনপ্রতিনিধি

আরও দেখুন 
 হাতিয়া উপজেলা
 হাতিয়া থানা
 নোয়াখালী জেলা

তথ্যসূত্র

বহিঃসংযোগ 

হাতিয়া উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
কৃষ্ণধন ঘোষ

ডাঃ কৃষ্ণধন ঘোষ (কেডি ঘোষ নামেও পরিচিত) (১৮৪৪-১৮৯২) একজন বাঙালী ডাক্তার যিনি ব্রিটিশ ভারতের বিহারের পাটনায় জন্মগ্রহণ করেন৷ তাঁর পৈতৃক নিবাস অধুনা পশ্চিমবঙ্গের হুগলী জেলার কোন্নগর। তিনি কলকাতা থেকে ডাক্তারি পাস করে যুক্তরাজ্যে উচ্চশিক্ষা নেন। তিনি প্রথম বাঙালি হিসেবে এমডি ডিগ্রি অর্জন করেন। কর্মজীবনের বেশিরভাগ সময় তিনি অধুনা বাংলাদেশের রংপুর ও খুলনা জেলায় অতিবাহিত করেন। খুলনা শহরেই তিনি মৃত্যুবরণ করেন। তার নামে খুলনা শহরের প্রধান একটি সড়কের নামকরণ করা হয় কেডি ঘোষ সড়ক। বিপ্লবী ও ঋষি শ্রী অরবিন্দ ঘোষ ও ‘অগ্নিযুগের সাগ্নিক পুরোহিত’ বারীন্দ্রকুমার ঘোষ তার দুই সন্তান।

ব্যক্তিজীবন 
কৃষ্ণধন ১৮৪৪ সালে পাটনায় জন্মগ্রহণ করেন। তাঁর পৈতৃক নিবাস অধুনা পশ্চিমবঙ্গের কোন্নগর ৷ তিনি এই কোন্নগর এর প্রাচীন ঘোষবংশের সন্তান৷ তাঁর পিতার নাম ছিলো কালীপ্রসাদ (অথবা কালীচরণ) যিনি কোলকাতা থেকে আট মাইল দূরে হুগলী জেলার কোন্নগরের বসবাস করতেন। এরপরে কর্মজীবন কাটান পাটনায় যেখানে কৃষ্ণধন জন্মগ্রহণ করেন।

১৮৫৮ সালে কোন্নগরের উচ্চ বিদ্যালয় থেকে ঘোষ এন্ট্রান্স পরীক্ষায় উত্তীর্ণ হন। এর চার বছর পর কলকাতা মেডিকেল কলেজে চতুর্থ বর্ষে পড়া অবস্থায় ভারতীয় জাতীয়তাবাদের অগ্রদূত রাজনারায়ণ বসুর জ্যেষ্ঠা কন্যা স্বর্ণলতা দেবীর সাথে পরিণয়সূত্রে আবদ্ধ হন। ১৮৬৯ সালে ডাঃ ঘোষ ইংল্যান্ড যান এবং স্কটল্যান্ডের এ্যাবার্ডিন বিশ্ববিদ্যালয় থেকে সেসময়কার দুর্লভ এম.ডি (ডক্টর অব মেডিসিন) ডিগ্রী অর্জন করেন। তিনি প্রথম বাঙালি যিনি এম.ডি ডিগ্রি অর্জন করেন।

কর্মজীবন 
ঘোষ বিলেত থেকে উচ্চ ডিগ্রী নিয়ে দেশে ফিরে রংপুর জেলার সিএমও (চীফ মেডিকেল অফিসার) হিসাবে যোগ দেন। ১৮৭২ সালে জেলা শহর রংপুর থেকে তৎকালীন মহকুমা শহর খুলনায় বদলি হয়ে আসেন। এই বছরেই কলকাতায় স্বর্ণলতা দেবীর এক বান্ধবীর বাড়িতেই ১৫ আগস্ট শ্রীঅরবিন্দের জন্ম হয় এবং তার অব্যবহিত পরেই কে ডি ঘোষ সপরিবারে খুলনায় চলে আসেন। ১৮৮২ সালে খুলনা মহকুমা থেকে জেলায় উন্নীত হবার পর ১৮৮৮ সালে ডাঃ কৃষ্ণধন ঘোষ খুলনা পৌরসভার সরকার-মনোনীত চেয়ারম্যান হিসাবে অতিরিক্ত দায়িত্বভার গ্রহণ করেন মৃত্যুর পূর্ব পর্যন্ত সে দায়িত্বে নিযুক্ত ছিলেন। খুলনার এই নতুন মর্যাদার ফলশ্রুতিতে ডাঃ ঘোষ সিএমও থেকে সিভিল সার্জন পদে অভিষিক্ত হন।

মৃত্যু
ডা. ঘোষ ১১ নভেম্বর ১৮৯২ সালে খুলনা শহরে মৃত্যুবরণ করেন।

সমাজসেবা 
পৌর এলাকার ভৌত কাঠামো, বিশেষ করে রাস্তাঘাট নির্মাণের জন্য দক্ষ ও বলিষ্ঠ শ্রমিক এতদাঞ্চলে সহজলভ্য ছিল না সেদিন। এই সমস্যার সমাধানে ডাঃ ঘোষ সুদূর বিহার অঞ্চল থেকে ব্যক্তিগত উদ্যোগে বহু আদিবাসী পরিবারকে খুলনায় নিয়ে আসেন। এরা পরবর্তীতে এই অঞ্চলে ‘বুনো’ নামে পরিচিতি পায়। কথিত আছে পথ্য হিসাবে গরুর দুধ সংস্থানে অক্ষম দরিদ্র জনের অসহায়ত্ব মোচনে তিনি খুলনায় আশি তোলার পরিবর্তে একশত কুড়ি তোলায় সের-এর প্রচলন করেন।

কেডি ঘোষের নামে রংপুরের কে ডি ক্যানাল (যা পরবর্তীকালে সংস্কার করে নামান্তরিত হয়েছে) এবং খুলনার কে ডি ঘোষ রোড নামকরণ করা হয়।

তথ্যসূত্র 

১৮৪৪-এ জন্ম
১৮৯২-এ মৃত্যু
বাঙালি চিকিৎসক
নলচিরা ইউনিয়ন

নলচিরা বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।

আয়তন

জনসংখ্যা

অবস্থান ও সীমানা 
হাতিয়া উপজেলার উত্তরাংশে নলচিরা ইউনিয়নের অবস্থান। এ ইউনিয়নের পশ্চিমে সুখচর ইউনিয়ন; দক্ষিণে হাতিয়া পৌরসভা ও চর ঈশ্বর ইউনিয়ন; পূর্বে সন্দ্বীপ চ্যানেল ও চট্টগ্রাম জেলার সন্দ্বীপ উপজেলার রহমতপুর ইউনিয়ন এবং উত্তরে মেঘনা নদী, সুবর্ণচর উপজেলার চর বাটা ইউনিয়ন ও চর জুবলী ইউনিয়ন অবস্থিত।

প্রশাসনিক কাঠামো 
নলচিরা ইউনিয়ন হাতিয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ।

শিক্ষা ব্যবস্থা

শিক্ষা প্রতিষ্ঠান 
 নলচিরা ছিদ্দিকিয়া সরকারি প্রাথমিক বিদ্যালয়
নলচিরা এম এইচ সরকারি প্রাথমিক বিদ্যালয়,কলাপাড়া

যোগাযোগ ব্যবস্থা

খাল ও নদী

হাট-বাজার 
 দাসের হাট
 তুফানিয়া মার্কেট
 কলাপাড়া মার্কেট

দর্শনীয় স্থান 
 নদীর কুলের অপরূপ সৌন্দর্য

উল্লেখযোগ্য ব্যক্তি 
 আবু বক্কর ছিদ্দিক; প্রতিষ্ঠাতা, নলচিরা ছিদ্দিকিয়া সরকারি বিদ্যালয়।

জনপ্রতিনিধি 
 বর্তমান চেয়ারম্যান: মোহাম্মদ মনছুর উল্লাহ

আরও দেখুন 
 হাতিয়া উপজেলা
 হাতিয়া থানা
 নোয়াখালী জেলা

তথ্যসূত্র

বহিঃসংযোগ 

হাতিয়া উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
চর ঈশ্বর ইউনিয়ন

চরঈশ্বর বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।

আয়তন 
ইউনিয়নের আয়তন	:  ৫৫ বর্গ কিঃ মিঃ (ইউপি ২৬+ ভাসান চর ২৯)

জনসংখ্যা 
জনসংখ্যা 	:  ২৬৬৫৮ জন  (২০২২ এর আদমশুমারী অনুযায়ী)

অবস্থান ও সীমানা 
হাতিয়া উপজেলার পূর্বাংশে চর ঈশ্বর ইউনিয়নের অবস্থান। এ ইউনিয়নের উত্তরে নলচিরা ইউনিয়ন; পশ্চিমে হাতিয়া পৌরসভা ও তমরদ্দি ইউনিয়ন; দক্ষিণে বুড়িরচর ইউনিয়ন এবং পূর্বে সন্দ্বীপ চ্যানেল ও চট্টগ্রাম জেলার সন্দ্বীপ উপজেলার সারিকাইত ইউনিয়ন, মাইটভাঙ্গা ইউনিয়ন ও আজিমপুর ইউনিয়ন অবস্থিত।

প্রশাসনিক কাঠামো 
চর ঈশ্বর ইউনিয়ন হাতিয়া উপজেলার আওতাধীন ৫নং ইউনিয়ন পরিষদ। হাতিয়া মূলদ্বীপ থেকে বিচ্ছিন্ন ভাসানচর ব্যতীত এ ইউনিয়নের প্রশাসনিক কার্যক্রম হাতিয়া থানার আওতাধীন এবং ভাসানচরের প্রশাসনিক কার্যক্রম ভাসানচর থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ।

শিক্ষা ব্যবস্থা

শিক্ষা প্রতিষ্ঠান 
শিক্ষার হার 	:  ৯২%

মাধ্যমিক বিদ্যালয়  	:  ২টি
প্রাথমিক বিদ্যালয়	:  ১২টি
জুনিয়র স্কুল	: ২টি
মাদ্রাসা	:  ২টি
নুরানী মাদ্রাসা	: ৭টি
মক্তব  	:  ৮টি

যোগাযোগ ব্যবস্থা 

উপজেলা সদর থেকে দূরত্ব	: ১ কিলোমিটার

 যোগাযোগ ব্যবস্থা 	:  ১১কি.মি.  পাকা রাস্তা

নোয়াখালী জেলায় সুবর্ণচর উপজেলার দক্ষিনে হাতিয়া উপজেলা ।

এখানে আসতে হলে উত্তর হাতিয়া চেয়ারম্যান ঘাট  থেকে দঃ হাতিয়া এসে নলচিরা ইউনিয়নের উপরদিয়ে সোজা দক্ষিণে উপজেলা । উপজেলা  থেকে পূর্বে উছখালী বাজার এর উপর চরঈশ্বর ইউনিয়ন পরিষদ ।

খাল ও নদী 
খাল 	:  ১৬টি (প্রধান-৬টি, শাখা খাল-১০টি)

হাট-বাজার 
হাটবাজার	:  ১৮টি (বড় ছোট)

দর্শনীয় স্থান 
 কমলার দিঘী

উল্লেখযোগ্য ব্যক্তি

জনপ্রতিনিধি 
বর্তমান চেয়ারম্যান : আলা উদ্দিন আজাদ

আরও দেখুন 
 হাতিয়া উপজেলা
 হাতিয়া থানা
 নোয়াখালী জেলা

তথ্যসূত্র

বহিঃসংযোগ 

হাতিয়া উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
চর কিং ইউনিয়ন

চর কিং বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।

আয়তন

জনসংখ্যা

অবস্থান ও সীমানা 
হাতিয়া উপজেলার মূল দ্বীপের উত্তর-পশ্চিমের উপদ্বীপে চর কিং ইউনিয়নের অবস্থান। এ ইউনিয়নের দক্ষিণে হাতিয়া চ্যানেল ও জাহাজমারা ইউনিয়ন; পূর্বে হাতিয়া চ্যানেল, হাতিয়া পৌরসভা ও সুখচর ইউনিয়ন; উত্তরে মেঘনা নদী, সুবর্ণচর উপজেলার চর ওয়াপদা ইউনিয়ন ও লক্ষ্মীপুর জেলার রামগতি উপজেলার চর গাজী ইউনিয়ন এবং পশ্চিমে হাতিয়া চ্যানেল ও ভোলা জেলার মনপুরা উপজেলার মনপুরা ইউনিয়ন অবস্থিত।

প্রশাসনিক কাঠামো 
চর কিং ইউনিয়ন হাতিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ।

শিক্ষা ব্যবস্থা

শিক্ষা প্রতিষ্ঠান

যোগাযোগ ব্যবস্থা

খাল ও নদী

হাট-বাজার

দর্শনীয় স্থান

উল্লেখযোগ্য ব্যক্তি

জনপ্রতিনিধি

আরও দেখুন 
 হাতিয়া উপজেলা
 হাতিয়া থানা
 নোয়াখালী জেলা

তথ্যসূত্র

বহিঃসংযোগ 

হাতিয়া উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
তমরদ্দি ইউনিয়ন

তমরদ্দি বাংলাদেশের নোয়াখালী জেলার অন্তর্গত হাতিয়া উপজেলার একটি ইউনিয়ন।

আয়তন
অত্র ইউনিয়নের মোট আয়তন ১৬৭.৯ বর্গ কি.মি.

জনসংখ্যা
তমরদ্দি ইউনিয়নের বর্তমান জনসংখ্যা ৩৩,৪০০ জন।

অবস্থান ও সীমানা 
হাতিয়া উপজেলার পশ্চিমাংশে তমরদ্দি ইউনিয়নের অবস্থান। এ ইউনিয়নের উত্তরে চর কিং ইউনিয়ন  পূর্বে  হাতিয়া পৌরসভা  দক্ষিণ-পূর্বে বুড়িরচর ইউনিয়ন, দক্ষিণে সোনাদিয়া ইউনিয়ন এবং পশ্চিমে হাতিয়া চ্যানেল ও ভোলা জেলার মনপুরা উপজেলার হাজিরহাট ইউনিয়ন অবস্থিত।

প্রশাসনিক কাঠামো 
তমরদ্দি ইউনিয়ন হাতিয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম হাতিয়া থানার আওতাধীন। এটি জাতীয় সংসদের ২৭৩নং নির্বাচনী এলাকা নোয়াখালী-৬ এর অংশ।

শিক্ষা ব্যবস্থা  
তমরদ্দি ইউনিয়নের শিক্ষা ব্যবস্থা অত্যন্ত সুগঠিত। রয়েছে অনেকগুলো প্রাইমারি স্কুল ১৮টি, একাধিক উচ্চ বিদ্যালয় ২টি, একটি কলেজ১, একটি ফাজিল মাদ্রাসা ১টি।
এছাড়াও অসংখ্য নূরানী মাদ্রাসা২০, মকতব ৩০টি রয়েছে অত্র ইউনিয়নে।

যোগাযোগ ব্যবস্থা 
তমরদ্দি ইউনিয়নের স্থলপথে যোগাযোগের জন্য রয়েছে রিকশা, মোটরসাইকেল, অটোরিকশা,বেবি-টেক্সি ইত্যাদি।

খাল ও নদী

তমরদ্দি বাজার। হাতিয়ার সব থেকে বড় বাজার। এটি হাতিয়ার বাণিজ্য কেন্দ্র নামে পরিচিত

দর্শনীয় স্থান 
তমরদ্দি ইউনিয়নের দর্শনীয় স্থান সমূহের মধ্যে তমরদ্দি লঞ্চঘাট অন্যতম। সূর্যাস্তের সময় তমরদ্দি লঞ্চঘাটে ভিড় করে শত শত দর্শনার্থী। বিদায়ী সূর্যের লাল আভা,আভায় রঙিন মেঘ ও নদীর কল্লোল শব্দে মেতে উঠে বিকেলের তমরদ্দি লঞ্চঘাট।

উল্লেখযোগ্য ব্যক্তি, সুলতান মাহমুদ বিল্লাহ:-একজন প্রবাসী এবং বিজনেসম্যান, বাংলাদেশ জামাত ইসলামের একজন সদস্য।

জনপ্রতিনিধি

আরও দেখুন 
 হাতিয়া উপজেলা
 হাতিয়া থানা
 নোয়াখালী জেলা

তথ্যসূত্র

বহিঃসংযোগ 

হাতিয়া উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
রাজ রাজেশ্বরী ওয়াটার ওয়ার্কস

ময়মনসিংহ শহরের সোনালী ব্যাংক প্রধান কার্যালয়ের পাশেই রাজ রাজেশ্বরী ওয়াটার ওয়ার্কস অবস্থিত। ময়মনসিংহ শহরে পানীয় জল সরবরাহের জন্য তৎকালীন মুক্তাগাছার জমিদার মহারাজ সূর্যকান্ত আচার্য চৌধুরী এই ওয়াটার ওয়ার্কস স্থাপন করেন।

ইতিহাস 
কথিত আছে একবার রাজার স্ত্রী রাজ রাজেশ্বরী দেবী কঠিন দুরারোগ্য পীড়ায় আক্রামত্ম হন। চিকিৎসকরা তাকে পরামর্শ দেন তাকে পানীয়জল না খেতে। অবশেষে এই পরামর্শের দরুন পানি না খেতে পেয়ে তার মৃত্যু হয়। 
 
রাজা তার স্ত্রীকে গভীর ভালবাসার দরুন তার স্মৃতিকে অমর করার জন্য জনগণের কল্যাণে এটি নির্মাণ করেন। ময়মনসিংহ শহরে এটিই ছিল প্রথম পানীয়জলের যান্ত্রিক উপায়ে সরবরাহকেন্দ্র। ব্রহ্মপুত্র নদের পশ্চিম তীরে এটি নির্মাণ করতে সময় লাগে প্রায় এক বছর। এটি নির্মাণ করতে খরচ হয় সে সময়কার ১,১২,৫০০/- টাকা এবং সব মিলিয়ে খরচ হয়েছিলো ১,৪২,২৭৮/- টাকা। নির্মাণকাজ শেষ হওয়ার পর প্রথম তিন বছর রাজা বাহাদুরের তত্ত্বাবধানে এটি পরিচালিত হয়। পরে ১৮৯৩ খ্রিষ্টাব্দে এই ওয়াটার ওয়ার্কসের দায়িত্ব স্থানান্তর করা হয় ময়মনসিংহ পৌরসভার উপর।ময়মনসিংহ শহরে প্রায় আশি বছর যাবৎ পানীয়জলের প্রধান সরবরাহকেন্দ্র ছিল এটি। 

ব্রহ্মপুত্র নদ থেকে পানি তুলে প্রথমে তা বিভিন্ন জলাধারে রাখা হত। তারপর জলাধারে কয়েক দিন রেখে পানি শোধন করা হতো। শোধনকৃত সেই পানি যান্ত্রিক উপায়ে পানির ট্যাংকে তোলা হত। পরে তা বিভিন্ন এলাকায় সরবরাহ করা হতো। ঐথিহাসিক একটি নিদর্শন হিসাবে দীর্ঘদিন যাবৎ ওয়াটার ওয়ার্কসটি একটি দর্শনীয় বস্ত্ত হিসেবে পরিগণিত হয়ে আসছিলো। এটি দেখতে এখানে প্রচুর দর্শনার্থী ভিড় জমাতেন। 

১৯৭১ খ্রিষ্টাব্দে বাংলাদেশ স্বাধীন হবার পর এর প্রয়োজনীয়তা ফুরিয়ে যায়। ময়মনসিংহ শহরে পানি সবরাহের দায়িত্ব ন্যস্ত হয় জনস্বাস্থ্য বিভাগের ‘‘পঞ্চ জেলা পানি সরবরাহ পরিকল্পনার’’ অধীনে।

তথ্যসূত্র 

বাংলার ইতিহাস
ময়মনসিংহ জেলার দর্শনীয় স্থান
ময়মনসিংহ জেলার প্রত্নতাত্ত্বিক স্থাপনা